b"\n_START_ARTICLE_\nPitcairnovi otoki\n_START_SECTION_\nPolinezijska naselitev in izumrtje\n_START_PARAGRAPH_\nPrvi naseljenci otokov so bili Polinezijci, ki so \xc5\xbeiveli na otoku Pitcairn, Henderson in Mangarava ve\xc4\x8d stoletij. Kljub velikim razdaljam med otoki so med seboj trgovali in ustvarjali dru\xc5\xbebene vezi. To je omogo\xc4\x8dalo, da so majhne populacije na majhnih otokih z omejenimi viri pre\xc5\xbeivele. Nara\xc5\xa1\xc4\x8danje populacije je povzro\xc4\x8dilo pomanjkanje virov kar je vodilo v dr\xc5\xbeavljansko vojno na oto\xc4\x8dju Mangareva. S tem je bila trgovina in komunikacija med otoki prekinjena kar je povzro\xc4\x8dilo, da je majhna skupnost na otokih Pitcairn in Henderson s \xc4\x8dasom izumrla._NEWLINE_Arheologi so mnenja da so Polinezijci \xc5\xbeiveli na otoku Pitcairn do 15. stoletja. Ko so na otok pri\xc5\xa1li prvi Evropejci je bil ta nenaseljen.\n_START_SECTION_\nEvropsko odkritje\n_START_PARAGRAPH_\nOtoka Ducie in Henderson je 16. januarja 1606 odkril portugalski pomor\xc5\xa1\xc4\x8dak Pedro Fernandes de Queir\xc3\xb3s, ki je plul za \xc5\xa1pansko krono. Otoka je poimenoval La Encarnaci\xc3\xb3n (Inkarnacija) in San Juan Bautista (Sveti Janez Krstnik) \xc4\x8deprav obstajajo dvomi kateri otok je Queir\xc3\xb3s obiskal in ga poimenoval. Otok Henderson naj bi bil La Encarnaci\xc3\xb3n, Pitcairn pa San Juan Bautista. Otok je 3. julija 1707 ponovno odkrila posadka britanske ladje HMS Swallow kateri je poveljeval kapitan Philip Cartner. Otok je bil poimenovan po Robertu Pitcarinu petnajstletnem \xc4\x8dlanu posadke, ki je otok opazil prvi._NEWLINE_Ker je kapitan Cartner plul brez mornari\xc5\xa1kega kronometra je otoku dolo\xc4\x8dil koordinate 25\xc2\xb0 02'S 133\xc2\xb0 21'W. \xc4\x8ceprav je bila zemljepisna \xc5\xa1irina kolikor toliko to\xc4\x8dna je zemljepisna dol\xc5\xbeina odstopala za 3\xc2\xb0 kar je otok na zemljevidu postavilo 330 km zahodne od prave lokacije. Zaradi napa\xc4\x8dnih koordinat je bilo otok izredno te\xc5\xbeko najti. Julija 1773 ga je poizkusil najti James Cook vendar brez uspeha.\n_START_SECTION_\nEvropska naselitev\n_START_PARAGRAPH_\nLeta 1790 se je na otoku naselilo devet upornikov iz ladje Bounty in skupina Tahitijcev (\xc5\xa1est mo\xc5\xa1kih, enajst \xc5\xbeensk in dojen\xc4\x8dica). \xc4\x8ceprav so naseljenci pre\xc5\xbeiveli s pomo\xc4\x8djo kmetovanja in lova na ribe so za\xc4\x8detno obdobje zaznamovali resni spori med njimi. Zaradi alkoholizma, umorov in bolezni je umrlo veliko upornikov in Tahitijcev. John Adams in Ned Young sta se zatekla k pobo\xc5\xbenim besedilom iz ladijske Biblije na podlagi katerih sta \xc5\xbeelel ustvariti novo mirno dru\xc5\xbebo. Young je kasneje umrl zaradi astme._NEWLINE_Otok Duice je leta 1791 ponovno odkrila ladja HMS Pandora kateri je poveljeval kapitan Edward Edwards medtem ko je iskal upornike iz ladje Bounty. Otok je poimenoval po Francisu Reynolds-Moretonu, tretjemu Baron Ducie, ki je bil prav tako kapitan._NEWLINE_Oto\xc4\x8dani z otoka Pitcairn so poro\xc4\x8dali, da so prvo ladjo opazili 27. decembra 1795, ta se ni pribli\xc5\xbeala otoku zato niso vedeli komu je pripadala. Druga ladja je priplula leta 1801 vendar posadka ni \xc5\xbeelele navezati stika z oto\xc4\x8dani. Tretja je pri\xc5\xa1la dosti blizu otoka, da je opazila hi\xc5\xa1e oto\xc4\x8danov vendar ni poslala \xc4\x8dolna na obalo. Stik z oto\xc4\x8dani je bil vzpostavljen \xc5\xa1ele februarja 1808 ko se je pri otoku ustavila ameri\xc5\xa1ka ladja Topaz pod poveljstvom kapitana Mayhewa Folgerja, posadka ladje se je na otoku zadr\xc5\xbeala 10 ur._NEWLINE_Floger je o odkritju poro\xc4\x8dal britanski admiraliteti, v poro\xc4\x8dilu je omenil upornike in podal bolj natan\xc4\x8dne koordinate otoka: 25\xc2\xb0 02'S 130\xc2\xb000'W. Ta podatek ni bil znan Tomasu Stainesu, ki je poveljeval ladjama HMS Brito, in HMS Tagus in je otok odkril 17. septembra 1814 na lokaciji 25\xc2\xb0 04'S 130\xc2\xb0 25'W. Staines je na otok poslal odpravo in napisal natan\xc4\x8dno poro\xc4\x8dilo o dogodku. Do takrat je na otoku \xc5\xbeivel samo \xc5\xa1e en upornik John Adams, ki so ga za sodelovanje v uporu pomilostili._NEWLINE_Otok Henderson je 17. januarja 1819 ponovno odkril kapitan britanske ladje Hercules James Henderson, ki je plul za Britansko vzhodnoindijsko dru\xc5\xbebo. Kapitan Henry King iz ladje Elizabeth je 2. marca pristal na otoku in opazil, da na njem \xc5\xbee visi britanska zastava. Posadka je ime ladje vrezala v drevo. Otok Oeno je 26. januarja 1824 odkril kapitan ameri\xc5\xa1ke kitolovke Oeno._NEWLINE_Leta 1832 je na otok Pitcairn pr\xc5\xa1el misionar Joshua Hill.\n_START_SECTION_\nBritanska kolonija\n_START_PARAGRAPH_\nTradicionalno, prebivalci otoka Pitcairn menijo, da so njihovi otoki >>uradno<< postali britanska kolonija 30. novembra 1838, hkrati pa so postali eno prvih ozemelj, ki so glasovalne pravice raz\xc5\xa1irili na \xc5\xbeenske. Do sredine petdesetih let 19. stoletja je \xc5\xa1tevilo naseljencev tako narastlo, da je bil otok prenaseljen, zato so vodje otoka britansko vlado zaprosili za pomo\xc4\x8d. Ta jim je ponudila premestitev na Norfol\xc5\xa1ki otok. Tretjega maja 1856 se je celotna populacija otoka, 193 ljudi, na ladji Morayshire preselila na Norfol\xc5\xa1ki otok. Tja so prispeli 8. junija po te\xc5\xbekem pet tedenskem potovanju. Osemnajst mesecev kasneje se je na skupina ljudi vrnila na Pitcairn tem pa je pet let kasneje sledila \xc5\xa1e skupina 27 ljudi._NEWLINE_Osemnajstega aprila 1881 je otok obiskala ladja HMS Thetis in poro\xc4\x8dala, da so oto\xc4\x8dani zadovoljni in zdravi. Takrat je na otoku \xc5\xbeivelo 96 ljudi od zadnjega obiska septembra 1878 je njihovo \xc5\xa1tevilo narastlo za \xc5\xa1est. Oto\xc4\x8danom je od prijateljev iz Velike Britanije dostavila dva \xc4\x8dolna in portlandski cement s katerim naj bi zgradili vodotesne rezervoarje za vodo. Ladijska dru\xc5\xbeba jim je podarila 91 kg pi\xc5\xa1kotov, 45 kg sve\xc4\x8d, 45 kg mila in obleko. Ameri\xc5\xa1ka ladja Venus je oto\xc4\x8danom dala semena bomba\xc5\xbea za trgovanje v prihodnosti._NEWLINE_Leta 1886 je otok obiskal John Tay iz kr\xc5\xa1\xc4\x8danske adventisti\xc4\x8dne cerkve in prepri\xc4\x8dal ve\xc4\x8dino oto\xc4\x8danov, da je sprejela njegovo vero. Na otok se je vrnil leta 1890 na misijonarski ladji Pitcairn z duhovnikom, ki je opravil krst ljudi. Od takrat naprej je ve\xc4\x8dina prebivalcev otoka pripadnikov adventisti\xc4\x8dne cerkve._NEWLINE_Otoki Henderson, Oeno in Ducie so bili priklopljeni Veliki Britaniji leta 1902: Henderson 1. julija, Oeno 10. julija in Ducie 19. decembra. Leta 1938 so vse tri otoke skupaj z Pitcairnom zdru\xc5\xbeili v eno administrativno enoto imenovano Oto\xc5\xa1ka skupina Pitcairn._NEWLINE_Leta 1937 je populacija na otoku dosegla 233. Od takrat je upadla saj se je veliko oto\xc4\x8danov preselilo v Avstralijo in Novo Zelandijo.\n_START_SECTION_\nSpolni napadi in sojenje\n_START_PARAGRAPH_\nLeta 2004 so bile podane obto\xc5\xbebe za sedem ljudi, ki \xc5\xbeivijo na otoku Pitcairn in \xc5\xa1est ljudi, ki \xc5\xbeivi v tujini. Obto\xc5\xbeena je bila kar tretjina mo\xc5\xa1ke populacije. Po obse\xc5\xbenem sojenju je bila ve\xc4\x8dina mo\xc5\xa1kih obsojenih, nekateri tudi zaradi spolnih stikov z otroki. Petindvajsetega oktobra 2004 je bilo obsojenih \xc5\xa1est mo\xc5\xa1kih, med njimi je bil tudi takratni \xc5\xbeupan Steven Christian. Oto\xc4\x8dani so imeli tudi 20 kosov strelnega oro\xc5\xbeja, ki so ga morali oddati pred sojenjem. Po zadnji prito\xc5\xbebi je britanska vlada v dolini Bob's Valley postavila zapor. Obsojeni so za\xc4\x8deli prestajati zaporno kazen konec leta 2006. Do leta 2010 so skoraj vsi prestali zaporno kazen in so jih odpustili ali pa so kazen odslu\xc5\xbeili v hi\xc5\xa1nem priporu._NEWLINE_Leta 2010 so \xc5\xbeupana Mika Warrena obto\xc5\xbeili, da ima na ra\xc4\x8dunalniku otro\xc5\xa1ko pornografijo. Leta 2016 je bil obsojen, da je na ra\xc4\x8dunalnik prenesel preko 1000 fotografij povezanih z otro\xc5\xa1ko pornografijo. Prenos se je za\xc4\x8del po obsodbah leta 2004. Med tem je tudi dela na podro\xc4\x8dju za\xc5\xa1\xc4\x8dite otrok.\n_START_SECTION_\nKlima\n_START_PARAGRAPH_\nKlima na otoku je tropska, z mokrimi poletji in suhimi zimami. De\xc5\xbeevno obdobje (poletje) se za\xc4\x8dne novembra in traja do marca z temperaturnim razponom od 25\xc2\xb0C do 35\xc2\xb0C. Pozimi temperature nihajo med 17\xc2\xb0C in 25\xc2\xb0C.\n_START_SECTION_\nFlora\n_START_PARAGRAPH_\nNa otoku raste devet rastlin, ki jih je mo\xc5\xbeno najti le na otoku Pitcairn. Med njimi je velika praprot, ki je bila prej velik vir lesa. Nekatere vrste kot je na primer rde\xc4\x8de jagodi\xc4\x8devje (Coprosma rapensis var. Benefica) so blizu izumrtja. Rastlina vrste Glochidion pictarinense je edemi\xc4\x8dna za Pitcairn in Hendersonov otok.\n_START_SECTION_\nFavna\n_START_PARAGRAPH_\nMed letoma 1937 in 1951 je mornar Irving Johnsos na otok naselil pet velikih galapa\xc5\xa1kih \xc5\xbeelv. Do danes je pre\xc5\xbeivela le \xc5\xbeelva z imenom Mr. Turpen. \xc5\xbdelva se po navadi nahaja v okolici Western Harborja. \xc5\xbdelva je za\xc5\xa1\xc4\x8ditena, vsako dejanje ki bi povzro\xc4\x8dilo smrt, po\xc5\xa1kodbo, \xc5\xa1kodo, jo sramotilo ali povzro\xc4\x8dilo stisko \xc5\xbeivali je kaznivo._NEWLINE_Na otoku \xc5\xbeivi ve\xc4\x8d skupin pti\xc4\x8dev. Mednje spadajo morske in mo\xc4\x8dvirske ptice ter manj\xc5\xa1e \xc5\xa1tevilo kopenskih ptic. Od dvajset vrst ptic jih na otoku Henderson \xc5\xbeivi 16 med njimi je tudi nelete\xc4\x8da ptica hendersonova tukalica. Na otoku Pitcairn \xc5\xbeivi: mala \xc4\x8digra, rjavi nodi, rde\xc4\x8derepi tropik. Pitcairnov vrabec je endemi\xc4\x8dna vrsta, leta 2008 je bila dodana na seznam ogro\xc5\xbeenih vrst._NEWLINE_V okolici otoka zimo pre\xc5\xbeivlja in se razmno\xc5\xbeuje manj\xc5\xa1a skupina kitov grbavcev._NEWLINE_Vse \xc5\xa1tiri otoke je BirdLife International razglasil kot pomembna obmo\xc4\x8dja za ptice. Pitcairn je pomemben zaradi pitcairnovega vrabca, Henderson zaradi morskih in endemi\xc4\x8dnih kopenskih ptic, Oeno in Ducie pa sta pomembna zaradi kolonij Hudournika in Viharnikov._NEWLINE_Leta 2015 je britanska vlada v okolici oto\xc4\x8dja razglasila enega najve\xc4\x8djih morskih rezervatov na svetu. Rezervat pokriva celotno ekskluzivna ekonomska cono z povr\xc5\xa1ino 834.334 km\xc2\xb2. Namen rezervata je za\xc5\xa1\xc4\x8dita najbolj ob\xc4\x8dutljivega zemeljskega ekosistema pred krivolovom. Za nadzor gibanja plovil v okolici otokov s pomo\xc4\x8djo satelitov je bil ustanovljen projekt Eyes on the Seas (O\xc4\x8di na morju).\n_START_SECTION_\nPolitika\n_START_PARAGRAPH_\nPitcairn spada pod britanska \xc4\x8dezmorska ozemlja z lokalno vlado. Na oto\xc4\x8dju kraljico Velike Britanije predstavlja guverner s sede\xc5\xbeem v Wellingtonu na Novi Zelandiji._NEWLINE_Ustava iz leta 2010 daje mo\xc5\xbenost, da oto\xc4\x8dje deluje kot predstavni\xc5\xa1ka demokracija pri \xc4\x8demer Velika Britanija zagotavlja obrambo in zunanjo politiko. Guverner in oto\xc5\xa1ki svet sprejemate zakone za red in mir v dobro vladanja. Oto\xc5\xa1ki svet imenuje \xc5\xbeupana otoka, ki je stalno prisoten na otoku in deluje kot oto\xc5\xa1ki administrator. Komisarja imenuje guverner in skrbi za povezavo med guvernerjem in oto\xc5\xa1kim svetom._NEWLINE_Od leta 2015 so poroke med istospolnimi partnerji mogo\xc4\x8de, \xc4\x8deprav na otoku ni nobenega para v takem razmerju._NEWLINE_Na otoku je najmanj\xc5\xa1a populacija katere koli demokracije na svetu._NEWLINE_Odbor zdru\xc5\xbeenih narodov za demokracijo vklju\xc4\x8duje oto\xc4\x8dje Pitcairn na seznam Zdru\xc5\xbeenih narodov, ki niso samoupravni._NEWLINE_Na otoku ni vojske, obrambo otoka zagotavljajo oboro\xc5\xbeene sile Velike Britanije.\n_START_SECTION_\nPoljedelstvo\n_START_PARAGRAPH_\nZaradi plodne zemlje v dolinah kot je npr. dolina Isaac jugovzhodno od Adamstowna uspeva veliko tropskega sadja: banane, papaja, ananas, mango, lubenica, melona, kokos, avokado, citrus, kruhovec, marakuja in sladkorni trs. Otok je izredno produktiven, njegova ugodna klima podpira \xc5\xa1iroko paleto tropskih in zmernih rastlinskih kultur. Za zemlji\xc5\xa1\xc4\x8da in njihovo uporabo je odgovorna vlada. \xc4\x8ce vlada presodi, da je kmetijska proizvodnja pretirana lahko zemlji\xc5\xa1\xc4\x8de obdav\xc4\x8di. \xc4\x8ce zemlji\xc5\xa1\xc4\x8da niso v skladu s standardi vlade lahko ta zemlji\xc5\xa1\xc4\x8de zase\xc5\xbee in ga brez od\xc5\xa1kodnine dodeli drugemu. _NEWLINE_V okolici otoka je ogromno rib. Za lokalne potrebe in za trgovanje s potni\xc5\xa1kimi ladjami se nalovi veliko rib in jastogov.\n_START_SECTION_\nMinerali\n_START_PARAGRAPH_\nV okolici otoka v ekskluzivni ekonomski coni, ki se razteza 370 km od obale otokov in zajema povr\xc5\xa1ino 880.000 km\xc2\xb2 so na\xc5\xa1li: mangan, \xc5\xbeelezo, baker, srebro in cink.\n_START_SECTION_\nProizvodnja medu\n_START_PARAGRAPH_\nLeta 1998 sta agencija Velike Britanije za pomo\xc4\x8d \xc4\x8dezmorskim ozemljem in oddelek za mednarodni razvoj ustanovili apikulturni program s katerim sta oto\xc4\x8dane navadili \xc4\x8debelarstva in analizirale oto\xc5\xa1ke \xc4\x8debele in med ter odkrivali prisotnost ali odsotnost bolezni. Otok ima populacijo \xc4\x8debel brez bolezni zaradi \xc4\x8desar je med visoke kvalitete. \xc4\x8cebele so mirne sorte zato lahko \xc4\x8debelarji delajo z minimalno za\xc5\xa1\xc4\x8dito. Otok izva\xc5\xbea med na Novo Zelandijo in Veliko Britanijo. Med prodaja Fortume & Mason in je priljubljen pri kraljici Elizabeti in princu Charlesu. Pod znamko Bounty Products in Delectable Bonty se na Novi Zelandiji prodaja suho sadnje: banane, papaje, ananasa in mangota. Med in produkti povezani z medom so pod strogim nadzorom oto\xc5\xa1ke vlade.\n_START_SECTION_\nKulinarika\n_START_PARAGRAPH_\nZaradi majhnega \xc5\xa1tevila ljudi kulinarika na otoku ni razvita. Tradicionalna oto\xc5\xa1ka hrana je pota, ka\xc5\xa1a iz palmovih listov in kokosa. Veliko se uporabljajo doma\xc4\x8de tropske rastline kot so: bazilika, sladkorni trs, kokos, banane in fi\xc5\xbeol. Mesna jedi sestavlja ve\xc4\x8dinoma rib in govedina. Ker je ve\xc4\x8dina ljudi iz Velike Britanije je na lokalno kuhinjo vplivala kuhinja iz Velike Britanije, tak primer je mesna pita._NEWLINE_Ker ljudje iz Norfol\xc5\xa1kih otokov izvirajo iz Pitcairna je tamkaj\xc5\xa1nja kuhinja zelo podobna tisti na otoku Pitcairn. Lokalna kuhinja je tako me\xc5\xa1anica britanske in tahitijske kuhinje ter vklju\xc4\x8duje \xc5\xbeivila, ki jih na Pitcairnu in Norfolku ni najti. Tak primer so solate in sadne pite ki so vpliv ameri\xc5\xa1kih kitolovcev.\n_START_SECTION_\nTurizem\n_START_PARAGRAPH_\nTurizem je ena izmed glavnih gospodarskih dejavnosti otoka. Ta je osredoto\xc4\x8den predvsem na manj\xc5\xa1e skupine ki priplujejo s \xc4\x8darterskimi ladjami ter nato bivajo v hi\xc5\xa1ah doma\xc4\x8dinov. Pribli\xc5\xbeno desetkrat na leto se za en dan ob otoku ustavijo ekspedicijske kri\xc5\xbearke, potniki pa lahko obi\xc5\xa1\xc4\x8dejo otok \xc4\x8de vreme to dopu\xc5\xa1\xc4\x8da. Od leta 2009 vlada upravlja z potni\xc5\xa1ko/tovorno ladjo MV Clymore II, ki edina zagotavlja redno linijo med otokom Pitcairn, Novo Zelandijo in Francosko Polinezijo. Vlada ponuja tridnevne in desetdnevne po\xc4\x8ditnice na otoku. Turisti so nastanjeni pri lokalnih dru\xc5\xbeinah s tem do\xc5\xbeivijo oto\xc5\xa1ko kulturo hkrati pa prispevajo k lokalnemu gospodarstvu. Nastanitve zagotavljajo vedno ve\xc4\x8dji vir dohodka zato nekatere dru\xc5\xbeine vlagajo v izgradnjo novih nastanitev, ki so namenjene samo turistom._NEWLINE_Obisk otoka, ki je kraj\xc5\xa1i od 14 dni ne zahteva vizo, za dalj\xc5\xa1e bivanje si je potrebno zagotoviti dovoljenje. Osebe mlaj\xc5\xa1e od 16. let potrebujejo dovoljenje preden se izkrcajo na otoku ne glede na dol\xc5\xbeino obiska.\n_START_SECTION_\nOstali viri prihodkov\n_START_PARAGRAPH_\nOto\xc4\x8dani izdelujejo zanimive izdelke iz lesa (les prihaja z otoka Henderson). Tipi\xc4\x8dni leseni izdelki vklju\xc4\x8dujejo morske pse, ribe, kite, \xc5\xbeelve, ptice, sprehajalne palice, knji\xc5\xbene \xc5\xa1katle in modele ladje Baunty. Uporablja se temen in trpe\xc5\xbeen les drevesa Miro (Thespesia populnea). Izdelujejo tudi prte tapo, ki so zna\xc4\x8dilni za Polinezijo ter poslikane liste rastline Hattie. Glavni vir prihodka je bil v\xc4\x8dasih prodaja znamk in kovancev zbirateljem, spletna domena pn. in prodaja ro\xc4\x8dnih izdelkov ladjam ki so plule na poti med Panamo in Novo Zelandijo. Vlada otoka ima monopol nad vsemi izdelki, ki so pridelani ali izdelani na otoku in so namenjeni prodaji.\n_START_SECTION_\nElektrika\n_START_PARAGRAPH_\nElektriko na otoku zagotavljajo dizelski agregati med 7 uro zjutraj in 10. uro zve\xc4\x8der. Zaradi visokih stro\xc5\xa1kov goriva so na\xc4\x8drtovali postavitev vetrne elektrarne vendar so projekt preklicali zaradi visokih stro\xc5\xa1kov izgradnje._NEWLINE_Na otoku je samo ena oseba, ki usposobljena za vzdr\xc5\xbeevanje elektri\xc4\x8dnega omre\xc5\xbeja. Leta 2014 je ta oseba dosegla 65 let.\n_START_SECTION_\nDemografija\n_START_PARAGRAPH_\nPo letu 1940 je \xc5\xa1tevilo prebivalcev otoka mo\xc4\x8dno upadlo kar je resno ogrozilo sposobnost pre\xc5\xbeivetje majhne oto\xc5\xa1ke skupnosti. Vlada je poizkusila privabiti migrante vendar pobude niso bile u\xc4\x8dinkovite._NEWLINE_V 21 letih pred letom 2012 sta bila na otoku rojena samo dva otroka. Leta 2005 sta Shiley in Simon Young postala prvi poro\xc4\x8deni par v zgodovini, ki sta dobila dr\xc5\xbeavljanstvo otoka Pitcairn.\n_START_SECTION_\nJezik\n_START_PARAGRAPH_\nVe\xc4\x8dina prebivalcev otoka je potomcev upornikov iz ladje Baunty in Tahitijcev. Govorijo jezik pitkern, ki je me\xc5\xa1anica angle\xc5\xa1\xc4\x8dine iz 18. stoletja in tahitijskega jezika. Jezik se uporablja v vsakdanjem \xc5\xbeivljenju in se ga skupaj z angle\xc5\xa1\xc4\x8dino u\xc4\x8dijo v edini oto\xc5\xa1ki \xc5\xa1oli. Tesno je povezan z jezikom norfuk, ki ga govorijo na otoku Norfolk saj so se na njem naselili naseljenci z otoka Pitcairn.\n_START_SECTION_\nReligija\n_START_PARAGRAPH_\nEdina cerkev na otoku je cerkev adventistov sedmega dne. Adventisti\xc4\x8dna cerkev ni dr\xc5\xbeavna vera saj lokalne oblasti niso sprejele nobenih zakonov o njeni ustanovitvi. Adventisti\xc4\x8dna misija v devetdesetih letih 19. stoletja je pomembno vplivala na oto\xc5\xa1ko dru\xc5\xbebo. V zadnjih letih se je \xc5\xa1tevilo ljudi, ki obiskujejo cerkev zmanj\xc5\xa1alo, ve\xc4\x8dina prebivalcev cerkev obi\xc5\xa1\xc4\x8de ob pomembnih prilo\xc5\xbenostih._NEWLINE_Cerkev je bila zgrajena leta 1954, vodi jo cerkveni odbor in duhovnik z dvoletnim mandatom. Sobotna \xc5\xa1ola se za\xc4\x8dne v soboto ob 10. uri uro pozneje ji sledi ma\xc5\xa1a. V torek zve\xc4\x8der je \xc5\xa1e ena ma\xc5\xa1a v obliki molitvenega sestanka.\n_START_SECTION_\nIzobra\xc5\xbeevanje\n_START_PARAGRAPH_\nIzobra\xc5\xbeevanje je brezpla\xc4\x8dno in obvezno med petim in \xc5\xa1estim letom. Otroci se do dvanajstega leta izobra\xc5\xbeujejo na oto\xc5\xa1ki \xc5\xa1oli po trinajstem letu pa na srednji \xc5\xa1oli na Novi Zelandiji ali pa se izobra\xc5\xbeujejo dopisno. \xc5\xa0ola na otoku zagotavlja pred\xc5\xa1olsko in osnovno\xc5\xa1olsko izobrazbo na podlagi novozelandskega u\xc4\x8dnega na\xc4\x8drta. Kvalificiranega u\xc4\x8ditelja v registru u\xc4\x8diteljev izbere guverner otoka._NEWLINE_Otroci so napisali knjigo v piktarin\xc5\xa1\xc4\x8dini in angle\xc5\xa1\xc4\x8dini z naslovom Mi Bas orn Pitcairn ali My Favourite Place on Pitcairn (Moj najljub\xc5\xa1i kraj na Pitcairnu).\n_START_SECTION_\nIzumrtje\n_START_PARAGRAPH_\nOd julija 2014 \xc5\xbeivi na otoku 56 ljudi vklju\xc4\x8dno z upravnikom, zdravnikom, policistom in njihovimi zakonci. Dejansko je na otoku let 49 ljudi z stalnim bivali\xc5\xa1\xc4\x8dem, ki \xc5\xbeivijo v dvaintridesetih gospodinjstvih. Redkokdaj se zgodi, da so vsi prebivalci isto\xc4\x8dasno na otoku. Otok obi\xc5\xa1\xc4\x8dejo za razli\xc4\x8dno dolga obdobja preostali \xc4\x8das pa pre\xc5\xbeivijo izven otoka zaradi zdravstvenih razlogov, slu\xc5\xbebe, \xc5\xa1olanja ali mednarodnih konferenc. Novembra 2013 je bilo sedem prebivalcev izven otoka. Raziskave so pokazale, da bojo do leta 2045, \xc4\x8de ne bo ni\xc4\x8d storjeno, na otoku \xc5\xbeiveli le \xc5\xa1e trije za delo sposobni ljudje ostali pa bi bili zelo stari. Poleg tega so raziskave pokazale, da prebivalci, ki so v zadnjih desetletjih zapustili otok ne ka\xc5\xbeejo velikega zanimanja, da bi se nanj vrnili. Od stotih izseljencev jih je bilo le 33 pripravljeno sodelovati le trije pa so izrazili \xc5\xbeeljo po vrnitvi._NEWLINE_Leta 2014 je na otoku \xc5\xbeivelo 31 dela sposobnih oseb: 17 mo\xc5\xa1kih in 14 \xc5\xbeensk med 18. in 64 letom starosti. Od 31 jih je le sedem mlaj\xc5\xa1ih od 40 let osemnajst pa jih je starej\xc5\xa1ih od 50 let. Ve\xc4\x8dina mo\xc5\xa1kih opravlja naporna fizi\xc4\x8dna dela kot so npr. posadka \xc4\x8dolna, delo z tovorom, opravljanje in vzdr\xc5\xbeevanje. Za delo na \xc4\x8dolnu je starostna meja za upokojitev 58 let. Ve\xc4\x8dina posad \xc5\xa1tirih \xc4\x8dolnov je \xc5\xbee v poznih petdesetih letih._NEWLINE_Oto\xc5\xa1ka vlada \xc5\xbeeli pritegniti migrante vendar so bili vsi poizkusi neuspe\xc5\xa1ni. Od leta 2013 je bilo okoli 700 povpra\xc5\xa1evanje vendar nobene uradne pro\xc5\xa1nje za preselitev. Priseljencem je prepovedano da bi prevzemali lokalna delovna mesta ali zahtevali ugodnosti za dolo\xc4\x8den \xc4\x8das zase in za otroke. Od priseljencev se pri\xc4\x8dakuje, da bi imeli vsaj 30.000 novozelandskih dolarjev prihrankov na osebo, od njih se pri\xc4\x8dakuje da naj bi zgradili lastno hi\xc5\xa1o v vrednosti 140.000 dolarjev. Pri tem je mo\xc5\xbeno najeti pomo\xc4\x8d od zunaj za 23.000 do 28.000 dolarjev. Povpre\xc4\x8dni \xc5\xbeivljenjski stro\xc5\xa1ki na otoku zna\xc5\xa1ajo 9.464 dolarja. Vse to ne zagotavlja, da ima priseljenec pravico ostati na otoku, po dveh letih mora svet ponovno potrditi status. Priseljenci morajo sodelovati tudi pri nepla\xc4\x8danih javnih delih kot je: vzdr\xc5\xbeevanje in gradnja cest, poti, \xc4\x8di\xc5\xa1\xc4\x8denje javnih sanitarij, transport s \xc4\x8dolnom,\xe2\x80\xa6. Za otok veljajo tudi omejitve za otroke mlaj\xc5\xa1e od 16. let._NEWLINE_Za transport tovora iz Taurange do Pitcairna na ladji MV Clymore II se zara\xc4\x8duna 350 $ na kubi\xc4\x8dni meter ter 1.000 $ na kubi\xc4\x8dni meter za vse druge prevoze. Karta za enomerno potovanje do otoka stane 3.000 $ druga potovanja stanejo 5.000 $._NEWLINE_Leta 2014 je v ekonomskem poro\xc4\x8dilu vlada otoke navedla nih\xc4\x8de ne sme migrirati na otok iz ekonomskih razlogov saj je \xc5\xa1tevilo delavnih mest v javnem in privatnem sektorju omejeno. Prav tako je velika konkurenca na podro\xc4\x8dju turizma zato se oto\xc4\x8dani izmenjujejo pri nastanitvah turistov._NEWLINE_Ker otok spada pod britansko \xc4\x8dezmorsko ozemlje se bo morala britanska vlada v Londonu na neki to\xc4\x8dki odlo\xc4\x8diti o prihodnosti otoka.\n_START_SECTION_\nKultura\n_START_PARAGRAPH_\nNa otoku so v\xc4\x8dasih veljala stroga dru\xc5\xbebena pravila, ki so prepovedovala: ples, kajenje, pitje alkohola in javno izkazovanje naklonjenosti. Ta pravila danes ne veljajo ve\xc4\x8d. Oto\xc4\x8dani in obiskovalci ne potrebujejo ve\xc4\x8d polletnega dovoljenja za kupovanje, uvoz in pitje alkohola. Na otoku sta kavarna in bar z licenco za prodajo alkohola, tega je skupaj s cigareti mogo\xc4\x8de dobiti tudi v vladni trgovini._NEWLINE_Ribolov in plavanje sta popularni rekreativni dejavnosti. Pri praznovanju rojstnega dne ali prihodu ladje je vklju\xc4\x8dena celotna oto\xc5\xa1ka skupnost. Ta na glavnem trgu priredi kosilo z obilo hrane, ki vklju\xc4\x8duje razli\xc4\x8dne vrste mesnih jedi ter jedi iz sadja in zelenjave._NEWLINE_Uslu\xc5\xbebenci na otoku so zadol\xc5\xbeeni za vzdr\xc5\xbeevanje cest in poti. Od leta 2011 je otok zaposloval ve\xc4\x8d kot 35 mo\xc5\xa1kih in \xc5\xbeensk._NEWLINE_Bounty Day (Dan Bounty) je oto\xc5\xa1ki dr\xc5\xbeavni praznik, ki se praznuje 23. januarja. Na ta dan se oto\xc4\x8dani spomnijo upornikov, ki so z ladjo HMS Bounty pripluli na otok.\n_START_SECTION_\nKomunikacija\n_START_PARAGRAPH_\nBritanska po\xc5\xa1tna koda za preusmerjanje po\xc5\xa1iljk na otok je PCRN 1ZZ._NEWLINE_Otok uporablja mednarodno klicno kodo Nove Zelandije +64. Na otoku \xc5\xa1e vedno deluje ro\xc4\x8dna telefonska centrala (operater mora ro\xc4\x8dna preklapljati med uporabniki._NEWLINE_Na otoku ni nobenega radijskega oddajnika. Za komunikacijo na daljavo po otoku in morju oto\xc4\x8dani uporabljajo ro\xc4\x8dne radijske postaje (walkie-talkie). Radijske postaje je mo\xc5\xbeno poslu\xc5\xa1ati z kratkovalovnim radijem._NEWLINE_Spletna stran QRZ.COM navaja, da je na otoku \xc5\xa1est amaterskih radijskih operaterjev, ki uporabljajo ITU kodo VP6. Nekateri od teh operaterjev ni so ve\xc4\x8d \xc5\xbeivi, druga pa niso ve\xc4\x8d aktivni. Zadnja DX-pedicija (ekspedicija radioamaterjev na radijsko eksoti\xc4\x8dne lokacija po svetu) na Pitcairn je potekala leta 2012. Leta 2008 je DX-pedicija obiskala otok Ducie leta 2018 pa ga je obiskala ponovno._NEWLINE_Otok lahko sprejema \xc5\xa1tevilne televizijske kanale vendar je do hi\xc5\xa1e mo\xc5\xbeno po\xc5\xa1iljati le dva kanala hkrati._NEWLINE_Dostop do interneta je mo\xc5\xbeen le preko satelitske povezave, ki jo sponzorira vlada. Otok ima domeno pn. . Prebivalci pla\xc4\x8dajo 50 NZ$ za 25 GB podatkov na mesec. Leta 2012 je bila name\xc5\xa1\xc4\x8dena povezava z hitrostjo prenosa 1 Mbit/s, ki so si jo delile vse dru\xc5\xbeine na otoku. Do decembra 2017 je britanska vlada na otoku postavila 4G LTE mobilno omre\xc5\xbeje s hitrostjo 5Mbit/s ki si ga delijo vsi prebivalci.\n_START_SECTION_\nTransport\n_START_PARAGRAPH_\nDo otoka je mo\xc5\xbeno priti le z ladjo. Otok nima letali\xc5\xa1\xc4\x8da niti pristani\xc5\xa1\xc4\x8da. Za transport ljudi in opreme med ladjo in otokom oto\xc4\x8dani uporabljajo \xc4\x8dolne. Edino primerno pristajali\xc5\xa1\xc4\x8de za \xc4\x8dolne je zaliv Bounty kjer so tudi lansirna rampa za \xc4\x8dolne. Preostali deli obale otoka so nedostopni zaradi \xc4\x8deri._NEWLINE_Glavni prevoz med otokom Pitcairn in Mangareva v francoski Polineziji zagotavlja ladja MV Clymore II. Ladjo je zakupila vlada otoka Pictarine za potrebe oskrbe otoka._NEWLINE_Najbli\xc5\xbeje letali\xc5\xa1\xc4\x8de je na otoku Mangareva v Francoski Polineziji. Do otoka je mo\xc5\xbeno priti z letalom iz letali\xc5\xa1\xc4\x8da Pepeete, Tahiti._NEWLINE_Na otoku Pitcairn je 6,4 km dolga asfaltirana cesta, ki vodi iz zaliva Bounty skozi Adamstown._NEWLINE_Glavni na\xc4\x8din prevoza na otoku so motorna kolesa na \xc5\xa1tirikolesni pogon ter hoja. Cesto omre\xc5\xbeje in pe\xc5\xa1poti si je mo\xc5\xbeno gledati tudi na Google Street View."